Atbildes uz 04.12.2020. e-pastā iesūtītajiem ieinteresētā piegādātāja jautājumiem:

1. **jautājums:**

Vēlos precizēt, vai nolikuma paredzamajā līgumcenā, kura nolikumā ir noteikta līdz 59 000 EUR (bez PVN), esat plānojuši ietvert un realizēt visu iepirkuma “Tehniskajā – finanšu piedāvājumā” norādīto baneru un plakātu ražošanas, montāžu, demontāžu un eksponēšanas kartības uzturēšanas apjomu. Precīzāk, vai visu trīs pakalpojumu grupu paredzēto apjomu ir paredzēts ietvert un izpildīt šajos 59 000 EUR (bez PVN)?
**Atbilde uz** **ieinteresētā piegādātāja jautājumu:**

Iepirkuma Nolikuma 2.3. apakšpunktā ir noteikta paredzamā līgumcena līdz 59 000,00 EUR (bez PVN), kas ietver visu trīs Iepirkuma pakalpojumu grupu realizēšanu, ņemot vērā Iepirkuma nolikuma un tehniskajā specifikācijā noteikto.

1. **jautājums:**

Vēlos precizēt, vai “Tehniskajā-finanšu piedāvājumā”, 3. pakalpojuma grupas Nr.2.7. “Divi komplekti rezerve (6mm strukturētais polikarbonāts)” ir domāts kā 16 gab. līmplēvju komplektu rezerve vai 16 gab. jau aplīmēti polikarbonāti ar līmplēvēm?

Kā arī, vai visu norādīto daudzumu abiem plakātu veidiem 3. pakalpojuma grupā ir plānots realizēt šī viena līguma ietvaros kopā ar 1. grupas un 2. grupas norādītajiem pakalpojumu daudzumiem?

**Atbilde uz ieinteresētā piegādātāja jautājumu:**

3. pakalpojuma grupas Nr.2.7. apakšpunktā norādītais “Divi komplekti rezerve (6 mm strukturētais polikarbonāts)” ir domāts kā 16 gab. 6mm strukturēti neaplīmēti polikarbonāti – plaknes, kas sagatavotas izmēros 1,5m x 6,0m – kā komplektu rezerve.

Visu norādīto daudzumu abiem plakātu veidiem 3. pakalpojuma grupā ir plānots realizēt šī viena līguma ietvaros kopā ar 1. grupas un 2. grupas norādītajiem pakalpojumu daudzumiem.